OpenLLM-France/wikimedia huggingface dataset:
# The Babadook

The Babadook, Jennifer Kent australiar zinema zuzendari eta gidoilariak zuzendutako beldurrezko film bat da. Jennifer Kentek berak idatzitako Monster (Munstroa) kontakizunean oinarritua dago. Essie Davis, Noah Wiseman, Hayley McElhinney, Daniel Henshall, Barbara West eta Ben Winspear aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Senarraren heriotz bortitza jazo eta sei urtera, Ameliak (Essie Davis) ezin izan dio zorigaiztoko egoerari bueltarik eman eta atsekabeturik jarraitzen du, baina Samuel (Noah Wiseman) semea haztea lortu du, ametsetan agertu eta biak hilko dituela mehatxatzen duen munstro batekin izuturik bizi den sei urteko mutikoa. Une horretantxe, etxean "The Babadook” izenburuko ipuin liburua agertuko da, eta Samuelek ametsetako izakia Babadooka dela usteko du. Orduan haluzinazioak kontrolagaitz bilakatu eta mutikoaren jokaera ustekabeko eta oldarkor bihurtuko da. Amelia geroz eta gehiago beldurtu eta semeari botikak ematera derrigortua egongo da. Baina, bat-batean, semeari eragiten dion izakia benetakoa izan daitekeela pentsatzen hasiko da Amelia, zerbaiten presentzia nabarituko du eta.

## Aktoreak

* Essie Davis: Amelia Vanek
* Noah Wiseman: Samuel Vanek
* Daniel Henshall: Robbie
* Hayley McElhinney: Claire
* Barbara West: Gracie Roach
* Ben Winspear: Oskar Vanek
* Cathy Adamek: Prue Flannery
* Craig Behenna: Warren Newton
* Chloe Hurn: Ruby
* Jacquy Phillips: Beverly
* Bridget Walters: Norma
* Charlie Holtz: 2. mutila
* Hachi: Bugsy
* Tim Purcell: Babadook
* Adam Morgan: Sarjentua

## Kanpo estekak

* IMDBko fitxa irakurgai (Ingelesez)
* Datuak: Q16011764
* Multimedia: The Babadook / Q16011764
# The Bachelor (1999ko filma)

The Bachelor (euskaraz Ezkongabea), 1999ko Gary Sinyor ingelesak zuzendutako amodiozko komedia film bat da. Seven Chances (1925, Zazpi Aukera) filmaren berregokitzapena da, biak ere Roi Cooper Megrue antzezkigilearen 1916ko izenburu berdineko antzezlanean oinarrituak. Chris O'Donnell, Renée Zellweger, Hal Holbrook, James Cromwell, Artie Lange, Edward Asner, Marley Shelton eta Peter Ustinov aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
AEB, San Frantzisko, Jimmie Shannonek (Chris O'Donnell) beti bere bizitzako hiru gauzarik garrantzitsuenak argi eta garbi izan ditu: ezkongabe jarraitzea, ezkongabe jarraitzea eta ezkongabe jarraitzea. Baina Aitona James (Peter Ustinov) hiltzean eta 20 milioi dolarretako herentzia baldintza bakar baten pean lagatzean dena aldatuko da: 33 urte bete aurretik ezkontzea. Une hartantxe 33 urte betetzeko 24 ordu besterik ez zaizkio gelditzen eta Jimmieren neskalagun eta neskalagun ohi guztiek kalabazak emateko ados jarri direla dirudi.

## Aktoreak

* Chris O'Donnell - Jimmie Shannon
* Renée Zellweger - Anne Arden
* Artie Lange - Marco
* Mariah Carey - Ilana
* Edward Asner - Sid Gluckman
* Hal Holbrook - Roy O'Dell
* James Cromwell - Apaiza
* Marley Shelton - Natalie Arden
* Peter Ustinov - Aitona James Shannon
* Katharine Towne - Monique
* Rebecca Cross - Stacey
* Stacy Edwards - Zoe
* Sarah Silverman - Carolyn
* Jennifer Esposito - Daphne
* Brooke Shields - Buckley Hale-Windsor
* Anastasia Horne - Peppy Boor
* Pat Finn - Bolt

## Kanpo estekak

* IMDBko fitxa irakurgai (Ingelesez)
* Datuak: Q590869
# The Awful Truth

The Awful Truth filma Leo McCarey zinemagilearen lana da, 1937. urtekoa. Filmak 6 Oscar Sarietarako izendapenak jaso zituen, 1 irabaziz.

## Pertsonaiak

* Irene Dunne
* Cary Grant
* Ralph Bellamy
* Alexander D'Arcy
* Cecil Cunningham
* Molly Lamont

## Erreferentziak

* ↑ THE AWFUL TRUTH

## Kanpo estekak

* imdb.com
* Datuak: Q278513
* Multimedia: The Awful Truth (1937 film) / Q278513
# The Baboon Show

The Baboon Show, Suediako punk talde bat da. 2003an Stockholmen sortu zen eta izenak Suediako gobernuaren omenez jarri zuten, "babuino talde baten gisara" portatzen direla esan nahian.

## Taldearen estiloa

Taldearen estiloa definitzerakoan punk musika egiten dutela esan ohi da, garage rock eta power-pop influentziekin. Abestiak ausartak eta oso zuzenak dira eta lan esplotazioa eta inperialismoa kritikatzen dute eta autoritarismoari aurre egiten diote ikuspuntu sozialista batetatik. Cecilia Boström abeslariaren ahotsa da taldearen ezaugarri adierazgarriena.

## Diskografia
### Estudioko albumak

* Don't Don't Don't (2005)
* Pep Talk (2006)
* Betsy’s Revenge (2007)
* Punk Rock Harbour (2010)
* People’s Republic Of The Baboon Show Formerly Known As Sweden (2013)
* Damnation (2014)
* The World is Bigger Than You (2016)
* Radio Rebelde (2018)

### Bildumak

* The Best of the Baboon Show (2009)
* The early years - 2005-2009 (2014)
* Havana Sessions (2015)

## Erreferentziak

* ↑ «Palabra de Rock - Un espacio donde profundizar sobre rock» web.archive.org 2019-08-18 (Noiz kontsultatua: 2022-08-25).
* ↑ (Gaztelaniaz) condenadofanzine. (2018-02-13). «Entrevista a The Baboon Show: «El punk rock es un gran «fuck you» al sistema»» Condenado Fanzine (Noiz kontsultatua: 2022-08-25).
* ↑ (Gaztelaniaz) «www.musicazul.com» www.musicazul.com (Noiz kontsultatua: 2022-08-25).

## Kanpo estekak

* webgune ofiziala
* Datuak: Q1676311
* Multimedia: The Baboon Show / Q1676311
# The Bad Lieutenant: Port of Call New Orleans

The Bad Lieutenant: Port of Call New Orleans (euskaraz Teniente Gaiztoa: Call New Orleanseko Portua) 2009ko Werner Herzog alemaniar zinema zuzendariaren thriller drama filma bat da. Bertan, Nicolas Cage, Eva Mendes, Jennifer Coolidge, Val Kilmer, Brad Dourif, Xzibit eta Fairuza Balk aktoreak antzeztu zuten.
Filma berez, 1992an Abel Ferrarak zuzendu eta Harvey Keitel aktoreak antzeztutako Bad Lieutenant filmaren berregokitzapena da.

## Argumentua

AEBtako New Orleans hiria, Katrina urakanak suntsitu ostean. Terence McDonagh (Nicolas Cage), oso eredugarria ez den hiriko polizia ustel bat da, jokozalea eta drogazalea, hirian jazo berri den bost senegaldar etorkinen hilketa ikertzeko ardura jaso berri du.

## Aktoreak

* Nicolas Cage - Terrence McDonagh, teniente ustela.
* Eva Mendes - Frankie Donnenfeld, Terrencen maitalea den emagaldua.
* Jennifer Coolidge - Genevieve McDonagh
* Val Kilmer - Stevie Pruit
* Brad Dourif - Ned Schoenholtz
* Xzibit - Big Fate
* Fairuza Balk - Heidi
* Michael Shannon - Mundt
* Vondie Curtis-Hall - James Brasser
* Shawn Hatosy - Armand Benoit
* Denzel Whitaker - Daryl
* Shea Whigham - Justin
* Katie Chonacas - Tina

## Kanpo estekak

* Filmaren webgunea (Ingelesez)
* The Bad Lieutenant: Port of Call New Orleans filmaren IMDBko fitxa irakurgai (Ingelesez)
* The Bad Lieutenant: Port of Call New Orleans filmaren trailer edo iragarkia ikusgai. Youtube.com (Ingelesez)
* Datuak: Q798737
# The Bad Seed (1956ko filma)

The Bad Seed (euskaraz Hazi Gaiztoa), 1956ko Mervyn LeRoy estatubatuarrak zuzendutako thriller psikologiko film bat da. Maxwell Anderson antzerkigilearen 1954ko izenburu berdineko antzezlanean oinarritua dago. Nancy Kelly, Patty McCormack, Henry Jones eta Eileen Heckart aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Rhoda Penmark (Patty McCormack) zortzi urteko neskato zital, ziniko ta oso buruargi bat da. Christine (Nancy Kelly) amak bere alaba eskolako ikasgelakide baten hilketaren egilea izan delako susmoa du, eta gertaera hori beste hainbat istripu tragikoekin lotuko ditu, neskatoa guztien erruduna dela pentsatuaraziz.

## Aktoreak

* Nancy Kelly: Christine Penmark
* Patty McCormack: Rhoda Penmark
* Henry Jones: Leroy Jessup
* Eileen Heckart: Hortense Daigle
* Evelyn Varden: Monica Breedlove
* William Hopper: Kenneth Penmark kolonela
* Paul Fix: Richard Bravo
* Jesse White: Emory Wages
* Gage Clarke: Reginald 'Reggie' Tasker
* Joan Croydon: Claudia Fern (edota Joan Croyden)
* Frank Cady: Henry Daigle
* Don C. Harvey: Ospitaleko zaindaria (krediturik gabe)

## Kanpo estekak

* IMDBko fitxa irakurgai (Ingelesez)
* Datuak: Q164008
# Tindfjallajökull

Tindfjallajökull Islandia erdialdean dagoen sumendia da. Sumendiaren tontorra elurturik egoten da urte osoan zehar.
1.463 metroko garaiera du eta sumendiaren azken erupzioa pleistozeno garaian izan zen.

## Ikus, gainera

* Islandiako sumendien zerrenda

## Kanpo estekak

* Sumendiari buruzko informazioa.
* Datuak: Q1432927
* Multimedia: Tindfjallajökull / Q1432927
# Tindhólmur

Tindhólmur Faroe uhartetan dagoen uhartetxoa da. Sørvágsfjørðurren hegoaldean eta Vágarreko mendebaldean dago.

## Etimologia

Izena bertan dauden bost gailurretatik dator: Ytsti, Arni, Lítli, Breiði, Bogdi (Urrutiena, Arranoa, Txikia, Zabala, Okerra).

## Ezaugarriak

650.000 m²ko zabalera du. Gailur altuena itsas gaineko 262 metrotan dago. Inor ez da bertan bizi.

## Historia

Bertan aurkitu diren aztarna batzuen ondorioz garai batean jendea bizi zela pentsa daiteke. Horrekin lotuta kondaira tragikoa ezagutzen da: bikote bat bere semearekin bertan bizi zen baina arrano batek umea harrapatu zuen eta haitz batean zegoen bere kabira eraman zuen. Ama haraino igo zuen eta haurra bizirik aurkitu zuen baina bere begiak aterata larriki zauritua. Berarekin eraman zuen baina, azkenik, hil egin zen. Ondorioz, bikoteak uhartetik alde egin zuen eta geroztik inor ez da bertan bizi. Modu batez kondaira eta aztarnak lotzen dira.

## Kanpo loturak

* (Ingelesez): Tindhólmurri buruzko informazio eta argazkiak.
* Datuak: Q253375
* Multimedia: Tindhólmur / Q253375
# Tinduf

Tinduf (arabieraz تندوف, tamazight hizkuntzatik transkribatuta tama-n-Duf, eta frantsesez Tindouf) Aljeriako mendebaldeko hiri bat da, Tindufeko wilaiari izena eman diona eta haren hiriburu dena. Aljertik 1900 kilometro hego-mendebaldera dago, eta 2006an 44058 biztanle zituen, iheslarien esparruak kontuan hartu gabe.

## Saharar iheslarien kanpamentuak

Batzuetan Mendebaldeko Saharako iheslarien esparruei ematen zaien izena ere bada Tinduf, bere aldirietan kokatuta daudelako. Berez "Aaiun", "Auserd", "Smara" eta "Dakhla" izena duten zelaiak dira; bakoitza wilaia (probintziaren kidea) bat da. Bertan daude Fronte Polisarioaren zelai nagusiak eta Saharako Arabiar Errepublika Demokratikoko erbesteko gobernua.
Zaila da jakitea zenbat biztanle dauden errefuxiatu zelaietan. Aljeria eta Fronte Polisarioaren arabera 165.000 inguru dira, eta Marokoren arabera 10.000tik 50.000ra. NBEren arabera gutxienez 90.000 pertsona daude errefuxiatu behar handiekin.

## Klima

Datu klimatikoak (Tinduf) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 29 | 32 | 39 | 41 | 43 | 51 | 57 | 49 | 47 | 42 | 36 | 28 | 57 |
| Batez besteko tenperatura maximoa (°C) | 22 | 26 | 28 | 32 | 34 | 38 | 45 | 44 | 38 | 31 | 26 | 22 | 32 |
| Batez besteko tenperatura minimoa (°C) | 5 | 7 | 12 | 13 | 16 | 17 | 25 | 26 | 22 | 14 | 11 | 6 | 14 |
| Erregistraturiko tenperatura minimoa (°C) | -4 | -1 | 3 | 7 | 8 | 7 | 16 | 13 | 13 | 8 | 2 | 1 | -4 |
| Pilatutako prezipitazioa (mm) | 3 | 3 | 5 | 3 | 3 | 3 | 3 | 10 | 8 | 3 | 3 | 3 | 46 |
| Eguzki orduak | 257 | 263 | 301 | 342 | 353 | 357 | 338 | 319 | 282 | 288 | 249 | 254 | 3603 |
| Iturria: http://www.weatherbase.com/ ||||||||||||||

## Demografia

Tindufek 47.965 inguru bizilagun ditu (2010eko zenbatespena). Zaila da kopurua zehaztea, Mendebaldeko Saharako iheslarien arazoa dela eta.
| Urtea | Biztanleria |
| 1977 (errolda) | 6.044 |
| 1987 (errolda) | 13.084 |
| 1998 (errolda) | 32.004 |
| 2010 (zenbatespena) | 47.965 - 59.898 |

## Erreferentziak

* ↑ Euskaltzaindia. Ekialde Hurbileko eta Ipar Afrikako toponimia. .
* ↑ Weatherbase. MONTHLY AVERAGES for Tindouf, Algeria. .
* ↑ Tindouf in the World Gazetteer

## Kanpo estekak

* Datuak: Q328510
* Multimedia: Tindouf / Q328510
# Tindu

Tindu edo tindagaia objektu bati (normalki arropa, oihal edo ileari) kolorea emateko erabiltzen den substantzia da. Askotan etxean egiten da, arropa zaharrari itxura berria emateko. Tindu natural asko esistitzen diren arren, gaur egun gehienek produktu kimikoak dituzte. Ilerako tinduak oxidatzaileak eta ez-oxidatzaileak izan daitezke.
Litografiatan hitza erabiltzen da tonu solido edo lau bat ematen denean, hau da, degradaturik gabekoa.
Egurgintzan tindua erabiltzen da egurraren kolorea aldatzeko erabiltzen denean. Egurraren tindaketak kolore aldaketa baimentzen du, jatorrian duen betak mantenduz. Normalki disolbgarri sintetikoak edo urtsuak erabiltzen dira.
Tinduetako batzuek propietate medizinalak dituzte, adibidez iodoa, gentziana-morea, mertiolata, merkurokromoa eta metileno urdina.
Tindura ere landare baten printzipio aktiboak ateratzeko sistema da, landarean alkohol etilikoak edo etanolean sartuz.

## Kanpo estekak

* Datuak: Q189720
* Multimedia: Dyes / Q189720
# Tineke Fopma

Herbeheretako ziklista erretiratua da, eta 1973-1981 artean lehiatzen aritu zen. 1975eko Munduko Errepide Txapelketan irabazi zuen lasterketa.

## Erreferentziak

* Tineke (Trijntje) Fopma. cyclingarchives.com
Txantiloi:UCI Road World Champions – Women's road race
# Tindu erreaktibo

Tindu edo koloratzaile erreaktibo batean, kromoforo batek (konposatu baten koloreaz arduratzen den atomoak edo taldeak) substratuarekin erreakzionatzen duen ordezkatzaile bat du. Koloratzaile erreaktiboek sendotasun-propietate onak dituzte, tindatzean gertatzen den lotura kobalentea dela eta. Tindu erreaktiboak zelulosa tindatzeko erabiltzen dira batez ere; kotoia edo lihoa adibidez. Hala ere, artilea ere tindu erreaktiboekin tinda daiteke.
Tindatze erreaktiboa da zelulosa-zuntzak koloreztatzeko metodorik garrantzitsuena. Tindu erreaktiboak artilean eta nylonean ere aplika daitezke; azken kasuan, azidotasun gutxiko baldintzetan aplikatzen dira. Tindu erreaktiboak gutxi erabiltzen dira beste koloratzaile batzuekin alderatuta, funtzio-taldeak urarekin ere erreakzionatzen baitu hidrolisia gertatuaz.

## Erreferentziak

* ↑ (Ingelesez) «Advancements in Reactive Textile Dyes» Textile School 2019-02-20 (Noiz kontsultatua: 2020-11-17).

## Kanpo estekak

* Datuak: Q1132457
# Tineo

Tineo (Tinéu asturieraz) Asturiasko mendebaldean dagoen udalerria da, Narceako eskualdean kokatutakoa.

## Demografia

Iturria: [ Instituto Nacional de Estadística de España]

## Pertsonaia ezagunak

* Xuan Bello (1965-), asturierazko idazlea.

## Ikus, gainera

* Asturiasko udalerrien zerrenda

## Erreferentziak

* ↑ http://www.ine.es/

## Kanpo estekak

* Datuak: Q842632
* Multimedia: Tineo / Q842632
# Tindufeko probintzia

Tinduf (arabieraz: ولاية تندوف‎) Aljeriako wilaya edo probintzietako bat da. 159.000 kilometro koadro ditu eta 58.193 biztanle 2008ko erroldan (gainera 100.000 saharar errefuxiatu inguru bertako kanpamenduetan bizi dira). Hiriburua Tinduf da. Guztira barruti 1 (Tindufeko barrutia) eta 2 udalerri (Tinduf bera eta Oum El Assel) ditu.

## Kanpo estekak

* Datuak: Q231151
* Multimedia: Tindouf Province / Q231151
# Toraigh uhartea

Toraigh uhartea (irlanderaz Oileán Toraigh, ingelesez Tory Island) Irlandako ipar-mendebaldeko kostaldetik 12 kilometrora dagoen uharte bat da, Donegal konderrian. Gutxi gorabehera 5 kilometro luze da, eta kilometro bat zabal. 170 biztanle inguru ditu, lau herrigunetan banatuta: East Town, West Town, Middletown eta Newtown.
Uharte hartan irlanderaz mintzatu ohi dira, irlanderadun eskualdekoa (Gaeltacht) baita.
1950eko hamarkadan Toraigh uhartea artisten bilgune bilakatu zen, bertan arte erakusleku komunitate txiki bat osatu dutelarik. Artegile ospetsuenen artean Patsy Dan Rodgers dago, honek Toraigheko Errege titulua duelarik. Titulu bitxi honek ez dio botere formalik ematen, eta jakina denez Irlandako Gobernuak ez du aintzakotzat hartzen, baina uharteko kulturaren ohitura bat da eta Toraigheko komunitate txikian nolabaiteko gizarte-garrantzia du. Monarkia honen berezitasun bat biztanleriak subiranoa aukeratzen duela da.
Egile ezezaguneko Lebor Gabála Érenn historia-liburuaren arabera, Toraigh uhartea Conand dorrearen egoitza izan zen, fomoriatarren gotorlekua, beranduago Irlandako guda handian nemediatarrek garaitu zituztelarik. Esan ohi denez, fomoriatarren azken erregea izan zen Balor deabruzko begiduna, han bizi izan zen. Balorrek Ethlinn Tor Morren, Toraighen aurrealdeko uhartetxoan, eraikitako dorre batean kartzelatu omen zuen.
1884ko irailaren 12an, HMS Wasp britainiar fragata bertako itsasargitik hurbil hondoratu zen. Bertan zihoazen 58 lagunetatik 52 hil edo desagertu ziren.

## Kanpo estekak

* A place of bewitching beauty — BBC katearen artikulua (ingelesez)
* Datuak: Q1147050
* Multimedia: Tory Island / Q1147050
# Tora

    Artikulu hau liburu santuari buruzkoa da; beste esanahietarako, ikus «Tora (argipena)».
Tora (hebreeraz: תורה‎, «legea» edo «irakaskuntza») judaismoaren liburu fundatzailea da. Torak Hebrear Biblia edo Tanakharen lehen bost liburuak biltzen ditu, hots, Hasiera, Irteera, Lebitarrena, Zenbakiak eta Deuteronomioa. Zentzu horretan, Tora beste izen batzuez ezagutzen da, hala nola Pentateuko edo Moisesen Bost Liburuak. Halaber, juduen tradizioan Idatzizko Tora (תורה שבכתב, Tora Shebichtav) ere deitzen zaio. Xede liturgikoetarako erabiltzen denean, eskuz idatzitako biribilki forma hartzen du eta Sefer Tora deitzen zaio. Aldiz, koadernatuta dagoenean, Chumash izena hartzen du eta iruzkin errabinikoak (perushim) izan ohi ditu.
Hala ere, batzuetan, Tora hitza Tanakh osoaren sinonimotzat erabiltzen da eta lehenengo bost liburuok ez ezik, gainerakoak ere barne hartzen ditu. Azkenik, Tora ahozko tradizio eta legeak izendatzeko ere erabili ohi da, hala nola Talmuda, eta kasu horretan Ahozko Tora deritzo.
Tradizioaren arabera, Moisesek idatzitako liburuak dira eta Jainkoak Sinai mendian egindako errebelazioa biltzen dute. Juduek, Erromako Eliza Katolikoak, Eliza Ortodoxoak eta Protestanteek Bibliaren aurreneko muintzat dute eta denon kanonetan dute lekua. Liburuon gaia hebrear herriaren historia da, hasiera mitikoetatik (munduaren sorrera, paradisua, uholdea) Moisesen heriotzara arte. Adituek hiru idatzaldi nagusi bereizten dituzte: Jainkoa Yahve izendatzen duena (K.a. IX. mendea); jainkoa Elohim izendatzen duena (K.a. VIII. mendea) eta kronikariarena, apaizen arautegia barne (K.a. IV. mendea).

## Edukia

Tora Jainkoak mundua sortu zuela kontatzen hasten da, eta gero Israelgo herriaren hasiera eta Egiptorako bidea azaltzen ditu, baita nola Tora Moisesek jaso zuen Sinai mendian. Moisesen heriotzarekin bukatzen da, Israelgo herria Kanaaneko Agindutako Lurrera heltzear dagoela. Narrazioan irakaskuntza espezifikoak (betebehar erlijiosoak eta lege zibilak) tartekatzen dira, bai esplizituki emanak (adibidez, Hamar Aginduak) edo inplizituki kontakizunean txertatuak (Pesakh ospatzeko legea, Irteera 12 eta 13n azaltzen dena).
Hebreeraz, Torako bost liburuen izenak liburu bakoitzaren lehen hitzetik datoz. Euskarazko izenak grezierazko Septuagintatik datoz eta liburu bakoitzaren gai nagusiari egiten diote erreferentzia:
* Hasiera (בְּרֵאשִׁית, Bereshit, «hasieran»).
* Irteera (שְׁמוֹת, Shemot, «izenak»).
* Lebitarrena (וַיִּקְרָא, Vayikra, «eta deitu zuen»).
* Zenbakiak (בְּמִדְבַּר, Bemidbar, «basamortuan»).
* Deuteronomioa (דְּבָרִים, Devarim, «hitzak»).

## Erreferentziak

* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak
* ↑ (Ingelesez) Torah | Definition, Meaning, & Facts. Encyclopedia Britannica (Noiz kontsultatua: 2022-04-05).
* ↑ (Ingelesez) «Perush» www.thejc.com (Noiz kontsultatua: 2022-04-05).
* ↑ (Ingelesez) Neusner, Jacob. (2004). The Emergence of Judaism. Westminster John Knox Press.

## Ikus, gainera

* Biblia
* Itun Zaharra
* Pentateukoa

## Kanpo estekak

* Datuak: Q34990
* Multimedia: Torah / Q34990
# Tora Larsson

Alma Viktoria "Tora" Larsson (1891ko martxoaren 12a - 1919ko irailaren 1a) suediar tranpolin jauzilaria izan zen. 1912ko Olinpiar Jokoetan parte hartu zuen eta zortzigarren amaitu zuen 10 metroko plataformako modalitatean. 1918ko gripe pandemian hil zen.

## Erreferentziak

* ↑ (Ingelesez) «Tora Larsson Bio, Stats, and Results» Olympics at Sports-Reference.com (Noiz kontsultatua: 2020-04-02).
* ↑ (Suedieraz) «Viktoria Larsson - Sveriges Olympiska Kommitté» sok.se (Noiz kontsultatua: 2020-04-02).

## Kanpo estekak

* Datuak: Q6438853
# Tora e Piccilli

Tora e Piccilli Italiako udalerri bat da. Casertako probintzian kokatuta dago, Campania eskualdean. 767 biztanle ditu, 12,39 kilometro koadroko azaleran banatuta.

## Mugakideak

Tora e Piccillik honako udalerri hauekin egiten du muga:
Conca della Campania Marzano Appio Presenzano

## Kanpo estekak

* Datuak: Q58909
* Multimedia: Tora e Piccilli / Q58909
# Torai Kamata

Torai Kamata (japonieraz: 鎌田 斗来, 1999ko maiatzaren 26a - ) Japoniako futbolaria da.
Hainbat futbol taldetan jokatu du, esaterako Blaublitz Akita.

## Kanpo loturak

* (Japonieraz) J.League Data Site
* Datuak: Q39214477
# Tora! Tora! Tora!

Tora! Tora! Tora! (japonieraz トラ・トラ・トラ) 1970eko Richard Fleischer estatubatuar zinema zuzendariaren gerra filma bat da. Gordon W. Prange idazlearen Tora! Tora! Tora! eta Ladislas Farago idazlearen The Broken Seal eleberrietan oinarritua dago eta Pearl Harboreko erasoa azaltzen du. Bertan, Martin Balsam, Joseph Cotten, Sō Yamamura, Tatsuya Mihashi, E. G. Marshall, James Whitmore eta Jason Robards aktoreek antzeztu zuten.
Tora! hitzak literalki "Tigre!" esan nahi du, baina kasu honetan totsugeki raigeki ("erasoaldi azkarra") hitzen laburdura da.
Filma honek 5 Oscar Sarietarako izendapenak jaso zituen, azkenean Efektu berezi onenen Oscar Saria (L.B. Abbott eta A.D. Flowers).

## Argumentua

Oharra: Atal honek istorio osoa edo amaiera argitzen du.
Bigarren Mundu Gerra. 1941eko abendua. Filma honek AEBak gerra horretan sartzera bultzatuarazi zuen Pearl Harboureko erasoaren kontakizuna burutzen du. "Tora! Tora! Tora!" delakoa japoniar erasoaldia hasteko seinalea izan zelarik.

## Aktoreak

* Martin Balsam: Husband E. Kimmel almirantea, AEBtako Ozeano Bareko itsas armadako komandante nagusia.
* Soh Yamamura: Isoroku Yamamoto almirantea, japoniar itsas armadako komandante nagusia.
* Joseph Cotten: Henry Stimson, AEBtako gerra ministroa.
* Tatsuya Mihashi: Minoru Genda komandantea.
* Takahiro Tamura: Mitsuo Fuchida teniente komandantea.
* E.G. Marshall: Rufus Bratton kolonela, AEBtako Armadaren espioitza zerbitzuko burua.
* James Whitmore: William F. Halsey, almirante ordea.
* Eijiro Tono: Chuichi Nagumo, almirante ordea.
* Jason Robards: Walter Short teniente jenerala, AEBtako Armadako komandante jenerala
* Neville Brand: bere erradar postutik etengabe berehalako japoniar erasoaren berri eman eta hura gertatzean ere ofiziala jotzen duen sarjentua.

## Kanpo estekak

* Tora! Tora! Tora! filmaren IMDBko fitxa irakurgai (Ingelesez)
* Tora! Tora! Tora! filmaren trailer edo iragarkia ikusgai. Youtube.com (Ingelesez)
* Datuak: Q258092
* Multimedia: Tora! Tora! Tora! / Q258092
# Tora (argipena)

Tora honakoa izan daiteke:
* Tora judaismoaren liburu santua.
* Torà Lleidako probintziako udalerria.
# Toraja

Toraja izenak Zelebe uharteetako erdialdeko herri-multzoa biltzen du. Zelebe uharteak konkistatu eta bertako biztanleak menderatu zituzten austronesiarren ondorengoak dira, adituen ustez. Geroago, musulmanek kostaldera bidali zituzten; oso borrokazaleak zirenez, beren herriak ondo babestera eta gune berezietan, mendixka gainetan eta, eraikitzera behartzen ziren. Pixkanaka beren ohiturak alde batera utzirik, kristauak dira gehienak gaur egun, gutxi batzuk musulmanak badira ere; nolanahi ere, beren tradizio animistak atxiki dituzte, eta hildakoen kultu bereziak dituzte. Nekazaritza dute ekonomia-jarduera nagusia, baina badituzte industria batzuk ere (zura, zeramika eta metalurgia industria).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# Touleko barrutia

Touleko barrutia Meurthe eta Mosela departamenduaren barruan dagoen Frantziako barruti bat da. 64.841 biztanle ditu 1.143 kilometro koadrotan. Guztira 112 udalerri ditu. Bere hiriburua Toul da.

## Kanpo estekak

* Datuak: Q702629
* Multimedia: Arrondissement Toul / Q702629